CELEX: 62016CN0201
Language: da
Date: 2016-04-12 00:00:00
Title: Sag C-201/16: Anmodning om præjudiciel afgørelse indgivet af Verwaltungsgerichthof (Østrig) den 12. april 2016 – Majid (også Madzhdi) Shiri

18.7.2016   
            
            
               DA
            
            
               Den Europæiske Unions Tidende
            
            
               C 260/18
            
         Anmodning om præjudiciel afgørelse indgivet af Verwaltungsgerichthof (Østrig) den 12. april 2016 – Majid (også Madzhdi) Shiri
   (Sag C-201/16)
   (2016/C 260/23)
   Processprog: tysk
   
      Den forelæggende ret
   
   Verwaltungsgerichthof
   
      Parter i hovedsagen
   
   
      Sagsøger: Majid (også Madzhdi) Shiri
   
      Sagsøgt: Bundesamt für Fremdenwesen und Asyl
   
      Præjudicielle spørgsmål
   
   
               1)
            
            
               Skal bestemmelserne vedrørende retten til effektive retsmidler i forbindelse med afgørelser vedrørende overførsler i Europa-Parlamentets og Rådets forordning (EU) nr. 604/2013 af 26. juni 2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse (1), der er indgivet af en tredjelandsstatsborger eller en statsløs i en af medlemsstaterne, navnlig artikel 27, stk. 1, på baggrund af 19. betragtning fortolkes således, at en asylansøger kan gøre gældende, at ansvaret overgår til den anmodende medlemsstat på grund af udløbet af overførselsfristen på seks måneder (artikel 29, stk. 1, i forordning nr. 604/2013)?
               Såfremt første spørgsmål besvares bekræftende:
            
         
               2)
            
            
               Overgår ansvaret i henhold til artikel 29, stk. 2, første punktum, i forordning nr. 604/2013 alene med udløbet af overførselsfristen, eller kræver en ansvarsovergang på grund af fristens udløb også, at den ansvarlige medlemsstat afviser pligten til at overtage eller tilbagetage den pågældende person?
            
         
      (1)  EUT L 180, s. 31.